

ข้อห้ามและข้อปฏิบัติเกี่ยวกับการรักษาวินัย

จัดทำโดย สำนักงานปลัด

องค์การบริหารส่วนตำบลห้วยแก้ง

ข้อห้ามและข้อปฏิบัติเกี่ยวกับการรักษาวินัย

 เพื่อให้เกิดความเป็นระเบียบเรียบร้อย และการปฏิบัติราชการขององค์การบริหารส่วนตำบลห้วยแก้ง เกิดประสิทธิภาพและประสิทธิผล พนักงานส่วนตำบล พนักงานจ้างลูกจ้างประจำ ไปจนถึง พนักงานจ้างเหมาบริการ ต้องรักษาวินัยตามที่บัญญัติไว้เป็นข้อห้ามและข้อปฏิบัติตามประกาศคณะกรรมการพนักงานส่วนตำบลจังหวัดยโสธร เรื่อง หลักเกณฑ์และเงื่อนไขเกี่ยวกับวินัย และการดำเนินการทางวินัย พ.ศ. 2559 โดยเคร่งครัดอยู่เสมอ

1. ต้องสนับสนุนการปกครองระบบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ
2. ต้องปฏิบัติหน้าที่ราชการด้วยความซื่อสัตย์สุจริตและเที่ยงธรรม
* ห้ามมิให้อาศัยหรือยินยอมให้ผู้อื่นอาศัยอำนาจหน้าที่ราชการของตนไม่ว่าโดยทางตรงหรือทางอ้อมหาประโยชน์ให้แก่ตนเองหรือผู้อื่น
* การปฏิบัติหรือละเว้นการปฏิบัติหน้าที่ราชการโดยมิชอบ เพื่อให้ตนเองหรือผู้อื่นได้ประโยชน์ที่มิควรได้ เป็นการทุจริตต่อหน้าที่ราชการและเป็นความผิดวินัยอย่างร้ายแรง
1. ต้องตั้งใจปฏิบัติหน้าที่ราชการให้เกิดผลดีหรือความก้าวหน้าแก่ราชการ
2. ต้องปฏิบัติราชการด้วยความอุสาหะ เอาใจใส่ ระมัดระวังรักษาประโยชน์ของทางราชการและต้องไม่ประมาทเลินเล่อในหน้าที่ราชการ
* การประมาทเลินเล่อในหน้าที่ราชการอันเป็นเหตุให้เสียหายแก่ราชการอย่างร้ายแรง ถือเป็นวินัยอย่างร้ายแรง
1. ต้องปฏิบัติหน้าที่ราชการให้เป็นไปตามกฎหมาย ระเบียบของทางราชการ มติคณะรัฐมนตรี และนโยบายโดยไม่ให้เสียหายแก่ราชการ
* การปฏิบัติหน้าที่ราชการโดยจงใจไม่ปฏิบัติตามกฎหมาย ระเบียบของทางราชการ มติคณะรัฐมนตรี หรือนโยบายของรัฐอันเป็นเหตุให้เสียหายแก่ราชการอย่างร้ายแรง ถือเป็นความผิดวินัยอย่างร้ายแรง
1. ต้องถือว่าเป็นหน้าที่พิเศษที่จะสนใจและรับทราบเหตุการณ์เคลื่อนไหวอันอาจเป็นภยันตรายต่อประเทศชาติและต้องป้องกันภยันตรายซึ่งจะบังเกิดแก่ประเทศชาติจนเต็มความสามารถ
2. ต้องรักษาความลับของข้าราชการ
* การเปิดเผยความลับของทางราชการ อันเป็นเหตุให้เสียหายแก่ราชการอย่างร้ายแรง ถือเป็นความผิดวินัยอย่างร้ายแรง
1. ต้องปฏิบัติตามคำสั่งของผู้บังคับบัญชา ซึ่งสั่งในหน้าที่ราชการโดยชอบด้วยกฎหมายและระเบียบของทางราชการ โดยไม่ขัดขืนหรือหลีกเลี่ยงได้ แต่ถ้าเห็นว่าการปฏิบัติตามคำสั่งนั้นจะทำให้เสียหายแก่ราชการหรือจะไม่เป็นการไม่รักษาประโยชน์ของทางราชการ หรือเป็นคำสั่งที่ไม่ชอบด้วยกฎหมาย จะเสนอความเห็นเป็นหนังสือทันที เพื่อให้ผู้บังคับบัญชาทบทวนคำสั่งนั้น และเมื่อได้เสนอความเห็นแล้ว ถ้าผู้บังคับบัญชายืนยันให้ปฏิบัติตามคำสั่งเดิม ผู้อยู่ใต้บังคับบัญชาต้องปฏิบัติตามเดิม
2. กรณี คำพิพากษาถึงที่สุดให้จำคุก หรือให้รับโทษที่หนักกว่าที่จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ หรือกระทำการอื่นใดอันได้ชื่อว่าเป็นผู้ประพฤติชั่วอย่างร้ายแรง ถือเป็นความผิดวินัยร้ายแรง
3. ต้องไม่กระทำการอันเป็นการล่วงละเมิดหรือคุกคามทางเพศ โดยกระทำการประการใดประการหนึ่ง ดังต่อไปนี้
* กระทำด้วยการสัมผัส ด้วยวาจา ด้วยอากัปกิริยา และ แสดงพฤติกรรมอื่นที่ส่อไปในทางเพศ ซึ่งผู้ถูกกระทำไม่พึงประสงค์หรือเดือดร้อนรำคาญ การล่วงละเมิดหรือคุกคามทางเพศ อันเป็นเหตุให้เสียหายแก่ทางราชการ
1. ห้ามเสพสุรามึนเมาจนไม่สามารถครองสติได้ ซึ่งอาจทำให้เสียเกียรติของตำแหน่งหน้าที่ราชการ
2. ห้ามเล่นการพนันทุกชนิด ในเวลาราชการ หรือ ในสถานที่ราชการ

......................................................................................................................................................

** บันทึกข้อความ**

**ส่วนราชการ** งานนิติการ องค์การบริหารส่วนตำบลห้วยแก้ง

**ที่** ยส 78401 **/ วันที่**  6 สิงหาคม 2564

**เรื่อง** ขออนุญาตเผยแพร่ /ประชาสัมพันธ์เกี่ยวกับ ข้อห้ามและข้อปฏิบัติเกี่ยวกับการรักษาวินัย

**เรียน** นายกองค์การบริหารส่วนตำบลห้วยแก้ง

 **เรื่องเดิม**

 อ้างถึงหนังสืออำเภอกุดชุม ที่ ยส 0218.7/ว 158 ลงวันที่ 2 กุมภาพันธ์ 2559 องค์การบริหารส่วนตำบลห้วยแก้งได้รับแจ้งจากอำเภอกุดชุม คณะกรรมการกลางพนักงานส่วนตำบลจังหวัดยโสธร ( ก. อบต. จังหวัดยโสธร ) ได้มีมติเห็นชอบประกาศเกี่ยวกับหลักเกณฑ์และเงื่อนไขในการสอบสวน การลงโทษทางวินัย การให้ออกจากราชการ การอุทธรณ์และการร้องทุกข์ นั้น

 **ข้อเท็จจริง**

 งานนิติการ จึงขอเผยแพร่/ประชาสัมพันธ์ความรู้เกี่ยวกับ เกี่ยวกับข้อห้ามและข้อปฏิบัติเกี่ยวกับการรักษาวินัย ขององค์การบริหารส่วนตำบลห้วยแก้ง ให้ พนักงานส่วนตำบล พนักงานจ้าง ลูกจ้างทั่วไป ได้รับทราบและถือปฏิบัติ นั้น

 **ข้อพิจารณา/ข้อเสนอแนะ**

 เห็นควรพิจารณาให้นำเอกสารเผยแพร่ / ประชาสัมพันธ์ ตามลำดับต่อไป

 จึงเรียนมาเพื่อโปรดพิจารณา

 ( นางสาวกาญจนา คำมูล )

 นิติกรปฏิบัติการ

ความคิดเห็นของหัวหน้าสำนักปลัด อบต.ห้วยแก้ง ความคิดเห็นของปลัด อบต. ห้วยแก้ง

................................................................................ .............................................................................

................................................................................ .............................................................................

 ( นางยุพาลักษณ์ แก้วสงค์ ) ( นางสาววิภาพร ยุทธรรม )

หัวหน้าสำนักปลัด อบต.ห้วยแก้ง รองปลัด อบต. รักษาราชการแทน

 ปลัด อบต. ห้วยแก้ง

ความคิดเห็นของนายก อบต. ห้วยแก้ง

...................................................................................

...................................................................................

 ( นายจักรกฤษ ศรีวะรมย์ )

 นายก อบต.ห้วยแก้ง